b'\n_START_ARTICLE_\nFabrizio Barbazza\n_START_SECTION_\n\xc5\xbdivljenjepis\n_START_PARAGRAPH_\nDebitiral je v sezoni 1991, ko je nastopil na dvanajstih dirkah z dirkalniki AGS JH25, AGS JH25B in AGS JH27 mo\xc5\xa1tva Automobiles Gonfaronnaises Sportives, toda nikoli se mu ni uspelo kvalificirati na dirko. V naslednji sezoni 1992 je dirkal v ameri\xc5\xa1ki seriji CART, kjer se mu je na \xc5\xa1tirih dirkah enkrat uspelo uvrstiti med dobitnike to\xc4\x8dk. V sezoni 1993 pa je ponovno nastopal v Formuli 1. Na prvih osmih dirkah sezone je z dirkalnikom Minardi M193 mo\xc5\xa1tva Minardi Team ob kar petih odstopih dosegel dve \xc5\xa1esti mesti na Velikih nagradah Evrope in San Marina, kar sta njegova najbolj\xc5\xa1a rezultata kariere in edini uvrstitvi med dobitnike to\xc4\x8dk.'